**KUTSESTANDARD**

**Ergonoom, tase 7**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks. Ergonoom, tase 7 kutsestandard on õppekava aluseks ning ei ole töömaailma kutse andmise aluseks.

|  |  |
| --- | --- |
| **Kutse nimetus** | **Eesti kvalifikatsiooniraamistiku (EKR) tase** |
| *Ergonoom, tase 7* | *7* |

**A-osa**

**TÖÖ KIRJELDUS**

|  |
| --- |
| **A.1. Töö kirjeldus** |
| Ergonoomi töö on ennetada tööga seotud haigestumisi ja tööõnnetusi, säilitada ja edendada töötaja tervist ja töövõimet ning tagada töötaja heaolu.  Ergonoom on spetsialist, kes aitab kaasa tervisele ohutu töökeskkonna loomisele. Ta selgitab välja ja hindab töökeskkonna ohutegurite võimalikku mõju töötajate tervisele, nõustab tööandjaid ja töötajaid tervist säästvate töötingimuste loomisel ning selgitab ergonoomiliste lahenduste mõju majanduslikule efektiivsusele ja töötajate töövõimele.  Ergonoomi töötingimused sõltuvad tööülesannetest ja analüüsitavast töökeskkonnast. Ta kasutab oma töös töökeskkonna ergonoomilisuse hindamiseks ja mõõtmiseks, tööprotsessi jäädvustamiseks ja dokumenteerimiseks vajalikke vahendeid.  Ergonoomi töös on vajalikud loovus, analüüsi- ja üldistusvõime, täpsus, koostöö- ja vastutusvõime, otsustusvõime ning iseseisvus. |
| Kommentaarid: |
| **A.2. Tööosad** |
| A.2.1. Tööprotsessi analüüsimine  A.2.2. Töökeskkonna riskianalüüsi läbiviimine  A.2.3. Ergonoomilise töökeskkonna kujundamine ja terviseriskide vähendamine  A.2.4. Tööandjate ja töötajate nõustamine ning teavitamine |
| Kommentaarid: |
| **Valitavad tööosad** |
| A.2.5. Tööõnnetuste ja tööga seotud haigestumiste ennetamises ning uurimises osalemine |
| Kommentaarid: |
| **A.3. Kutsealane ettevalmistus** |
| Ergonoomil on ergonoomikaalane magistrikraad. |
| Kommentaarid: |
| **A.4. Enamlevinud ametinimetused** |
| Ergonoom, tööfüsioloog. |
| Kommentaarid: |
| **A.5. Regulatsioonid kutsealal tegutsemiseks** |
| Regulatsioonid kutsealal töötamiseks puuduvad. |
| Kommentaarid: |
| **A.6. Tulevikuoskused** |
| Teave oskuste ja trendide kohta, mille tähtsus valdkonnas kasvab.  Tulevikustsenaariumite kohaselt on ergonoom oma valdkonna süvateadmistega tippspetsialist, kes peab suutma edukalt suhelda ja koostööd teha teiste valdkondade esindajatega (insenerid, disainerid, psühholoogid, arstid jne), et luua tõhusaid ergonoomilisi lahendusi, mis vastavad organisatsioonide eesmärkidele ja kasutajate vajadustele. Olulisteks tuleviku märksõnadeks on töötajate vaimse tervise hoidmine ja kohanemine määramatuse ning info üleküllusega. Ergonoomil on vaja oskusi koguda, analüüsida ja tõlgendada suures koguses andmeid, mis võivad pärineda erinevatest allikatest nagu kasutajauuringud, andurid ja muud seireseadmed. Andmeanalüüsi tulemused võimaldavad paremini põhjendada muutuste vajadust töökeskkonnas. Lisaks töökeskkonna üldisele analüüsile peab ergonoom tulevikus järjest enam lahendama individuaalsusest tulenevaid probleeme. Ergonoomi üheks võimalikuks tööülesandeks tulevikus võib saada töökeskkonna põhjuslike seoste kirjeldamine töötajate tervisemõjude avaldumisel ning töötaja isiksuslike eripärade hindamine konkreetse tööga toimetulekuks. Ergonoom peab mõistma inimese käitumist ja kognitiivseid protsesse, et optimeerida tehnoloogilisi lahendusi. |
| Kommentaarid: |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Ergonoomi kutse taotlemisel tuleb tõendada kompetentsid B.3.1.-B.3.4. ja B.2. üldoskused. Lisaks on võimalik tõendada valitavat kompetentsi B.3.5. |
| **Kvalifikatsiooninõuded haridusele ja töökogemusele** |
| **Nõuded kutse taotlemisel**  Kõrgharidusõppe lõpetajale  1. Täies mahus läbitud ergonoomika magistriõppe õppekava.  **Nõuded kutse taastõendamisel**  Kutse on tähtajatu, mistõttu taastõendamise kvalifikatsiooninõudeid ei määrata.  Antud kutsel töömaailma kaudu kutse taotlemist ja taastõendamist ei toimu. |
| Kommentaarid: |

|  |
| --- |
| **B.2. Ergonoom, tase 7,üldoskused** |
| Mõtlemisoskused  1. Analüüsioskus ̶ kasutab mõtlemisel loogikat ja süsteemset arutlust, et hinnata nähtuste vahelisi seoseid, et tuvastada probleemide tõsidust ja valida õigeid strateegiaid lahenduste leidmiseks.  2. Loovmõtlemine ̶ kasutab, täiustab või sobitab olemasolevaid ja/või uudseid tööviise ja -vahendeid ning teenuseid töökeskkonnas.  3. Õppimisoskused ̶ ajakohastab ja arendab oma ergonoomikaalaseid kompetentse, lugedes erialaseid väljaandeid, osaledes koolitustel jne.  Enesejuhtimisoskused  4. Juhistest ja nõuetest lähtumine ̶ järgib tööd tehes rahvusvahelisi erialaseid eetikanõudeid (rahvusvaheline töötervishoiuspetsialisti eetikakoodeks ja ergonoomika eetikakoodeks), eeskirju, õigusakte, standardeid, konventsioone jmt.  5. Eesmärkide saavutamine ̶ teeb eesmärgi saavutamiseks kohaseid valikuid ja otsuseid. Tegutseb järjekindlalt ülesande ja eesmärgi täitmise nimel.  6. Vastutuse võtmine ̶ seostab oma otsuseid ja tegevusi võimalike tagajärgedega ja on valmis ning võimeline tulemustest aru andma.  Lävimisoskused  7. Meeskonna- ja koostööoskus ̶ teeb koostööd erinevate eesmärkide saavutamisel, arvestades kõigi osapoolte vajaduste ja seisukohtadega.  8. Teabe esitamine ̶ esitab avalikkusele, sihtrühmale või isikule selgelt asjakohast teavet suuliselt, kirjalikult või visuaalselt. Dokumenteerib oma töö keeleliselt ja sisuliselt korrektselt.  9. Keeleoskus ̶ kasutab oma töös eesti keelt tasemel B2 ning ühte võõrkeelt tasemel B2 (vt Lisa 1 „Keelte oskustasemete kirjeldus“).  10. Digitaalne kirjaoskus ̶ kasutab tavapärast kontoritarkvara, leiab internetist tööks ja enesearenguks vajalikku ning usaldusväärset informatsiooni, kasutab erialaseid andmebaase ja vajadusel pilditöötlus- ja joonestustarkvara tasemel “Iseseisev kasutaja” (vt Lisa 2 „Digipädevuste enesehindamise skaala“).  Kommentaarid: |

|  |
| --- |
| **B.3. Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1. Tööprotsessi analüüsimine** | **EKR tase 7** |
| Tegevusnäitajad  1. Tutvub ettevõtte tehnoloogilise protsessiga kohapeal vaadeldes või ettevõtte esitatud dokumentatsiooni alusel.  2. Analüüsib tööprotsessi jagades selle osadeks, arvestades töökeskkonna, -ülesannete ja -vahenditega.  3. Kirjeldab tööprotsessi ja töökorraldust ning sellest tulenevat tervisemõju.  4. Selgitab välja töötaja eeldused tööülesannete täitmiseks ja määratleb vajalikud töökeskkonna kohandused.  5. Konsulteerib vajadusel töötaja sobivuse hindamiseks töötervishoiuarsti, -psühholoogi või muu spetsialistiga. | |
| Kommentaarid: | |
| **B.3.2. Töökeskkonna riskianalüüsi läbiviimine** | **EKR tase 7** |
| Tegevusnäitajad  1. Viib läbi töökeskkonna riskianalüüsi, lähtudes õigusaktide nõuetest, kaasates töötajad, töötajate ja tööandja esindajad ning vajadusel töötervishoiu teised spetsialistid, kooskõlastades tegevused ja kaasatavad isikud tööandjaga.  2. Hindab füüsikaliste ohutegurite olemasolu, nendega kaasnevaid terviseriske ja mõju töötaja töövõimele, võttes arvesse ohutegurite mõõtetulemusi ja töökorraldust.  3. Selgitab välja füsioloogilised ohutegurid, kasutades töökorralduse analüüsimise, küsitluste, tõenduspõhiste hindamismeetodite ja mõõtmiste tulemusi, hinnates ohutegurite terviseriski ja mõju töötaja töövõimele.  4. Märkab keemiliste, bioloogiliste ja psühhosotsiaalsete ohutegurite olemasolu, kaasab nende mõju hindamisse vastava valdkonna spetsialistid. | |
| Kommentaarid: | |
| **B.3.3. Ergonoomilise töökeskkonna kujundamine ja terviseriskide vähendamine** | **EKR tase 7** |
| Tegevusnäitajad  1. Määratleb tehnoloogia või töövahendi ergonoomilisuse kriteeriumid ning vastavalt nendele selgitab tööandjale töövahendi või tehnoloogia sobivust töötajale, arvestades töötaja kehalisi ja vaimseid võimeid ning ealisi iseärasusi.  2. Nõustab projekteerimise meeskonda ergonoomiliste töökohtade ja töövahendite loomises.  3. Analüüsib ennetusmeetmeid koostöös teiste töötervishoiu spetsialistidega, vastavalt ettevõtte vajadustele ja võimalustele.  4. Selgitab tööandjale ergonoomiliste lahenduste võimalikku mõju. | |
| Kommentaarid: | |
| **B.3.4. Tööandjate ja töötajate nõustamine ning teavitamine** | **EKR tase 7** |
| Tegevusnäitajad  1. Analüüsib ohutusjuhendeid, nõustades tööandjat ohutusjuhendite loomisel või uuendamisel ergonoomika küsimustes.  2. Annab tööandjale soovitusi töökeskkonna ja töövahendite kohandamiseks töötaja töövõime säilitamise eesmärgil.  3. Selgitab tööandjale ja töötajatele töövõime säilitamise ja parendamise põhimõtteid, vajadusel kaasab tervisedendaja.  4. Osaleb teavitustöös töötervishoiu ja tööohutuse põhimõtete selgitamiseks töötajate töövõime säilitamise ja parendamise eesmärgil.  5. Hoiab ennast kursis ergonoomika alaste teadussaavutustega ja ergonoomika küsimusi reguleerivate Eesti õigusaktidega ning jagab asjakohaseid selgitusi tööandjatele. | |
| Kommentaarid: | |

**VALITAVAD KOMPETENTSID**

|  |  |
| --- | --- |
| **B.3.5. Tööõnnetuste ja tööga seotud haigestumiste ennetamises ning uurimises osalemine** | **EKR tase 7** |
| Tegevusnäitajad  1. Osaleb tööõnnetuste, tööst põhjustatud haigestumiste ja kutsehaiguste uurimises.  2. Analüüsib ettevõtte tööõnnetuste ja kutsehaigestumiste uurimisandmeid ning töötajate tervisekontrollide otsuseid.  3. Nõustab tööandjat töökeskkonna optimeerimisel tööga seotud haigestumiste ja tööõnnetuste vältimiseks. | |
| Kommentaarid: | |

**C-osa**

**ÜLDTEAVE JA LISAD**

|  |  |
| --- | --- |
| **C.1. Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad | Märt Reinvee – Eesti Maaülikool  Alar Seiler – Meliva AS  Eda Merisalu – Eesti Maaülikool  Janika Rõõmus – Tööinspektsioon  Kristjan Jansen – AS Glamox HE  Eva Põldis – Majandus- ja Kommunikatsiooniministeerium |
| 1. Kutsestandardi kinnitaja | Tervishoiu kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni |  |
| 1. Kutsestandardi versiooni number | 3 |
| 1. Viide ametite klassifikaatorile (ISCO 08) | 2263 Töötervishoiu ja tööohutuse tippspetsialistid |
| 1. Viide Euroopa kvalifikatsiooniraamistikule (EQF) | 7 |
| **C.2. Kutse nimetus võõrkeeles** | |
| Inglise keeles: *Ergonomist* | |
| **C.3. Lisad** | |
| Lisa 1.Keelte oskustasemete kirjeldus  Lisa 2. Digipädevuste enesehindamise skaala | |